Publication: Magyar Közlöny
Issue: MK-2007-112 (Year: 2007, Number: 112)
Era: 2004-2010
Section: évi XXVII. törvénnyel módosított 1991. évi IL. törvény,
Paragraph Index: 622

2007. augusztus 31. (péntek) 8 óra 30 perc. HÍREK, INFORMÁCIÓK, TÁJÉKOZTATÓK Program a fogyatékosokért A kormány harminchárom konkrét intézkedést határozott meg a fogyatékkal élõk segítésére, amikor nemrég elfogadta a támogatási program cselekvési tervét a 2007–2010 közötti idõszakra. A szociális és munkaügyi miniszter elmondta, készül a koncepció a lakások akadálymentesítési rendszerének átalakítására, s indul egy kísérleti foglalkoztatási program is azoknak, akik halmozottan sérült családtagokat ápolnak otthon. Pápán, a Rokkantak napja rendezvényén Lamperth Mónika beszámolt arról is, hogy a kormány állami támogatást nyújt a megváltozott munkaképességûeket foglalkoztató cégeknek. (MTI) Lépj még egyet elõre! Õsztõl folytatódik a Lépj egyet elõre program, ismét lehetõséget kapnak a szakképesítéssel nem rendelkezõk arra, hogy a munkaerõpiacon keresett szakmát sajátítsanak el ingyenesen. A Nemzeti Fejlesztési Ügynökség honlapján olvasható adatok szerint 10,665 milliárd forint ráfordítással két év alatt 21 ezer ember vonható be a szakképzésbe. A Lépj egyet elõre program 2006 februárjában indított és az idén záruló elsõ szakaszában 15 500-an juthatnak szakképesítéshez. Sokan már el is végezték az adott tanfolyamot. (MTI) Eddig 302 milliónyi élelmiszerbírság Az élelmiszer-ellenõrzõ hatóságok a nyár kezdete óta tartó ellenõrzéseken összesen 302 millió forint bírságot szabtak ki – adta hírül a hatóságok munkáját koordináló Magyar Élelmiszer-biztonsági Hivatal (Mébih). A vizsgálatok az alapanyagok termelésétõl az élelmiszer felszolgálásáig terjedtek, amelyek során a hatóságok mintegy 20 ezer gazdaságot, feldolgozóüzemet, kereskedelmi és vendéglátóüzletet vizsgáltak át. Az ellenõrzések augusztus végéig folytatódnak. (MTI) Csökkent az MTelekom eredménye A Magyar Telekom Nyrt. (MTelekom) az elsõ félévben 34,2 milliárd forint nettó eredményt ért el, ami 7,5 százalékkal kisebb az egy évvel korábbinál – áll a társaság tõzsdei gyorsjelentésében. A jelentés szerint a nettó eredmény azért csökkent, mert bevezették a szolidaritási adót és nõtt a halasztott adó. A nem auditált, konszolidált, a nemzetközi pénzügyi jelentési szabvány alapján készült kimutatás szerint a társaság elsõ féléves bevétele 312,8 milliárd forintról 328,4 milliárd forintra nõtt az elõzõ év azonos idõszakához képest. A mobil-, az internet-, valamint a rendszerintegrációs és informatikai szolgáltatásokból származó bevételek növekedése ugyanis ellensúlyozta a vezetékes forgalmi bevételek csökkenését. (MTI) 2007/34. szám H I V A T A L O S É R T E S Í T Õ Két év múlva megújul az Országház Csaknem húszéves munka után 2009 végére fejezõdik be az Országház dunai homlokzatának felújítása. Lukács József, az Országgyûlés Hivatala parlamenti építészeti osztályának vezetõje azt is elmondta, az épület dunai oldalán észak–déli irányban dolgoznak, a kõmunkák mellett a királyszobrok figurális díszeit restaurálják, kijavítják a második világháborúban megsérült elemeket és tisztítják a köveket. A felújítással egy idõben a dunai folyosón a nyílászárókat is felújítják, szigetelik, a színes ólomüvegeket restaurálják. (MTI) Egyre többen választják a Balatont A magyarok újra felfedezték a Balatont, minden várakozást felülmúló eredményt hozott az üdülõrégió elsõ héthavi idegenforgalmi gyorsmérlege – számolt be a Balatoni Regionális Idegenforgalmi Bizottságnak (BRIB) a kereskedelmi szálláshelyek visszajelzései alapján készített legfrissebb felmérésérõl Rosta Sándor, a szervezet elnöke. A BRIB adatgyûjtése szerint az elsõ hét hónapban az elmúlt évhez képest 17,7 százalékkal nõtt a hazai és 8,7 százalékkal a külföldi turisták által eltöltött vendégéjszakák száma a legkeresettebb tóparti övezetben. A teljes balatoni régió 164 településén a magyar vendégek 16 százalékkal több, míg a külföldiek 2,2 százalékkal kevesebb éjszakát töltöttek el. (MTI) Szent Imre-kiállítás Nemzetközi kiállítással tiszteleg az ezer esztendeje született Szent Imre emléke elõtt a székesfehérvári Egyházmegyei Múzeum. A herceg különbözõ korokbeli ábrázolását, máig élõ kultuszát száznál több mûalkotás mutatja be. A múzeum 15 termében 52 gyûjteménybõl – köztük hét külföldi és két magángyûjteménybõl – összeállított gazdag kiállítás hazai és külföldi mûalkotások, ereklyék segítségével ad képet Szent Imre alakjáról, kultuszáról. A november 11-ig megtekinthetõ kiállításon látható Székely Bertalannak egy, Magyarországon még soha be nem mutatott akvarellje is, amelyet a Müncheni Bajor Állami Levéltár Titkos Házi Levéltárában õriznek. (MTI) H I V A T A L O S É R T E S Í T Õ 2007/34. szám 2007/34. szám H I V A T A L O S É R T E S Í T Õ ELÕFIZETÉSI FELHÍVÁS

Source: https://magyarkozlony.hu/hivatalos-lapok/20c4f22703685126fd5a48a559d10655d50994ea/dokumentumok/34336bcbc953a9e074f4dba0d078aef8158ffd2d/letoltes